cyanic-selkie/wikianc huggingface dataset:
Паг Жон-хи
Эрх мэдэлд хүрсэн нь
Ерөнхийлөгч Юн албан тушаалдаа үлдэж, цэргийн дэглэмийг хууль ёсны болгов. 1962 оны гуравдугаар сарын 24-нд Юн огцорсны дараа Үндэсний Сэргээн байгуулалтын Дээд Консулын даргаар ажиллаж байсан дэслэгч генерал Пак түүний халааг авч ерөнхийлөгч болон генерал цолтой болжээ. Кэннэдийн засаг захиргаанаас үзүүлж буй шаардлагын дагуу иргэний нийгмийг сэргээхээр болов. 1963 онд тэрээр шинээр байгуулагдсан Ардчилсан Бүгд найрамдах намаас нэр дэвшиж, ерөнхийлөгчөөр сонгогдсон. Иргэний намаас нэр дэвшигч ерөнхийлөгч асан Юнийг тэрээр тун бага 156 000 санал буюу 1,5%-иар ялсан бол 1967 онд дахин ерөнхийлөгчөөр сонгогдохдоо Юнийг мөн л багахан зөрүүгээр ялсан юм.
Гадаад бодлого
1965 оны зургадугаар сард Пак Японтой харилцаагаа хэвийн болгохоор гэрээнд гарын үсэг зуржээ. Үүнд Японоос нөхөн төлбөр, хөнгөлөлттэй зээл авч хоёр улсын хооронд хөрөнгө оруулалт болоод худалдааг нэмэгдүүлэх талаар тусгасан байна. 1966 оны долдугаар сард хоёр орны хооронд илүү эрх тэгш харилцаатай болгохын тулд цэргийн хүчний гэрээг АНУ-тай байгуулжээ. АНУ-аас үзүүлэх аюулгүй байдал, эдийн засгийн баталгаатайгаар Умард Солонгосоос ирэх аюул заналаас сэргийлэх боломж ийнхүү бүрдсэн байна. Үүний дагуу Вьетнамын дайн ширүүсэхийн хэрээр 1965 оны гуравдугаар сард явган цэргүүдээ илгээж, есдүгээр сард Өмнөд Вьетнамд Тэнгисийн цэргийн II бригад, Цэргийн дивизээ илгээсэн бол 1966 оны есдүгээр сард Цагаан морин дивизээ илгээсэн. 1960-аад онд Пак Япончууд Солонгосыг эзлэн түрэмгийлж байсан Британийн эзэнт гүрэн болон Англи-Японы нэгдлийг буруушаасан мэдэгдэл хэлж байсан билээ. Вьетнамын дайны үеэр АНУ-ын хүсэлтийн дагуу Америкийн талд байлдуулахаар 320 000 цэргээ Өмнөд Вьетнам руу илгээжээ. Ийнхүү тусалсан нь АНУ-тай ойрын холбоотон болж, Зүүн Ази дахь коммунизмаас сэргийлж, улсаа олон улсад нэр хүндтэй болгох зорилготой нь холбоотой. 1965 оны нэгдүгээр сард Үндэсний Ассамблэйд цэргүүд илгээх талаар санал хураалт явуулсан өдөр (106 саналаас 11 эсэргүүцсэн) Пак “Өмнөд Солонгос бусдаас тусламж хүссэн үлбэгэр байдлаасаа гарах цаг нь болсон. Олон улсын асуудалд үүрэг хариуцлагатай оролцож, санаачлагатай байх нь чухал юм” хэмээн мэдэгджээ.
АНУ-тай цэргийн холбоотон болж хүчээ нэмэгдүүлсэн ч дайнд оролцсоноор Өмнөд Солонгос санхүүгийн дэмжлэг авч байлаа. АНУ-ын засгийн газраас Өмнөд Солонгосын цэргийн бүтэц бүрэлдэхүүнд цалин өгч байсан бөгөөд тэдний цалинг засгийн газар руу нь шууд шилжүүлж байжээ. Пак өөрсдийнхөө цэргийг Вьетнам руу олноор илгээж дайныг сунгах төлөвлөгөөтэй байв. Цэргүүд нь эргэн ирэх үед Өмнөд Солонгос хэдэн арван тэрбум ам.долларын тэтгэлэг, зээл, мөнгөн тэтгэмж, технологи, хөнгөлөлттэй худалдааг АНУ-аас авсан байлаа. Энэ бүх боломжийг Жонсон болон Никсоны засаг захиргаа олгосон юм. Хоёр Солонгосын хоорондын өөрчлөлт ямар байгааг Пак харж байв. 1964 оны аравдугаар сараас эхлэн Умард Солонгос туршуулуудаараа дамжуулан Өмнөдөд суртал ухуулга, үймээн самуун зохион байгуулах болсон. 1966 оны аравдугаар сард Умард Солонгосын хорлон сүйтгэгч нарын гаргасан буудалцааны улмаас Өмнөд Солонгосын 30 гаруй цэрэг, 10 гаруй энгийн иргэн амиа алдсан юм. 1966 оны аравдугаар сард Солонгосын армид генерал Чарльз Бонстийлийн зөвшөөрлийг авалгүйгээр хариу авах дайралт хийхийг Пак тушаажээ. Энэ явдал нь Пакын засгийн газар болон Солонгос дахь АНУ-ын цэргийн багийн хооронд гал зогсоох хэлэлцээрийг үл тоосон хэмээн буруушаагдсан юм.
Пакын цэргийн хүчин хоёр Солонгосын зэвсэггүй бүсэд байрлах болсноор 1966-1969 оны хооронд тэдний хоорондох мөргөлдөөнийг улам хурцатгасан. Заримдаа Солонгосын II дайн хэмээн нэрлэгддэг энэхүү мөргөлдөөн 1966 оны аравдугаар сарын 5-нд Ким Ир Сений 1953 онд байгуулсан Гал зогсоох гэрээг хууль ёсны бус хэмээн мэдэгдсэнтэй холбоотой. Өмнөд Солонгосын цэргийн хүчин одоогийн байдлаар Вьетнамын дайнд оролцож байгаа тул дайн болох боломжтой гэж Ким мэдэгджээ. Умард Солонгосын зүгээс АНУ-ын цэргүүд рүү зэвсэглэсэн өдөөн хатгалга хийвэл Пакын засаг захиргаанд нөлөөлнө гэж тэр бодож байв. Энэ нь Америк дэлхий дахинд өгсөн амлалтаа эргэн харж магадгүй байдалд хүргэх байлаа Пакын эсрэг Өмнөдөд болох үймээн самуун, хагарал тэмцэл Умардуудад томоохон боломж өгөх юм.
1968 оны нэгдүгээр сарын 21-нд Умард Солонгосын армийн тусгай хүчний “Юнит 124” хэмээх 31 хүнтэй баг Пакын аминд халдахаар оролдов. Цагдаагийн шалган нэвтрүүлэх тэднийг ерөнхийлөгчийн амьдарч, ажилладаг Цэнхэр Ордоноос ердөө 800 метрийн зайд л зогсоосон. Энэ үеэр болсон буудалцаанд Умард Солонгосын 2 туршуул амиа алдав. Үүний хариу болгож Ким Ир Сенийг алуулахаар “Юнит 684”-ийг Пак байгуулсан ч 1971 онд тараажээ.
Тэдний хооронд өрнөх дайсагналыг үл тоон Өмнөд, Умардын хооронд дахин нэгдэх гэрээ хэлцлийн талаар яриа хэлэлцээр болж байв. 1972 оны долдугаар сарын 4-нд хоёр орон ижил утгатай, хоёр тусдаа мэдэгдэл хийв. Дахин нэгдэх асуудлыг бид дотроо шийдэх бөгөөд үүнд гадны хүчний оролцоо байхгүйгээр, цэрэг зэвсгийн хүчийг ашиглалгүй энхийн замаар, талуудын хэн хэн нь улс төрийн болоод үзэл суртлын системийн ялгааг үл хамааран улс үндэстнээ нэгтгэхийн тулд хийх болно гэж мэдэгджээ. АНУ энэхүү мэдэгдэлд тун таагүй хандсан бөгөөд 1979 онд Пакыг алагдсаны дараа энэ тухай бичиг баримт чимээгүйхэн устсан юм.
1974 оны наймдугаар сарын 15-нд Колончлолоос гарсны 29 жилийн ойн баяраар Сөүлийн Үндэсний Театрт Пакыг үг хэлэх үед урд эгнээнээс нь Мун Сэ Кван хэмээх залуу Пак руу буудав. Японд төрсөн Умард Солонгосыг дэмжигч алуурчны сум Пакыг бус эхнэр Юк Ён Сү (тэр өдрөө нас барсан) болон тайзан дээр байсан бусад хүнийг оножээ. Амьсгал хурааж буй эхнэрийг нь эмнэлэг рүү авч явж байхад Пак тайзан дээрээс үгээ үргэлжлүүлэн хэлж байлаа. Аллага үйлдсэн Муныг дөрвөн сарын дараа Сөүлийн шоронд цаазаар авсан.
Эдийн засгийн бодлого
Өмнөд Солонгос экспортод тулгуурласан хүчирхэг эдийн засагтай болоход Пак голлох үүргийг гүйцэтгэсэн хүн. 1961 онд түүнийг засгийн эрхэнд гарах үед Өмнөд Солонгосын нэг хүнд ногдох ДНБ 72 ам.доллар байлаа. Харин Умард Солонгос эдийн засаг, цэргийн хүчний хувьд хангалттай сайн бөгөөд эрчим хүч, химийн үйлдвэрүүдтэйн зэрэгцээ Хятад, Зүүн Герман, ЗХУ зэрэг бусад коммунист улсуудаас санхүү, техник технологи, эдийн засгийн ихээхэн тусламж авдаг байв. Пакын удирдлага дор Өмнөд Солонгосын үйлдвэрүүд үнэмлэхүй өндөр хөгжилд хүрсэн билээ. Засгийн газар болон корпорацийн хамтарсан нэгдэл нь Өмнөд Солонгосын экспортыг нэмэгдүүлэхэд ихээхэн үүрэг гүйцэтгэж, зарим компанийг Солонгосын өнөөгийн шилдэг компаниуд болоход нь нөлөө үзүүлсэн юм. Мөн тэрээр эдийн засгийн хөгжлийн дараах агентлагуудыг байгуулсан:
Дотооддоо баримталсан бодлого
1963 оны Үндсэн хуулиар ерөнхийлөгчийг дарааллан хоёроос илүү удаа сонгогдохыг хязгаарласан байдаг тул 1967 онд дахин сонгогдож, үүрэгт ажлаа авсныхаа дараагаар Пак 1971 онд албан туушаалаасаа бууна гэж амлаад байсан. Гэсэн ч энэ заалтыг амжилттай өөрчилж, ерөнхийлөгчөөр гурван удаа дарааллан сонгогдож болох заалтыг оруулсан. Түүний Ардчилсан Бүгд найрамдах нам Өмнөд Солонгосын Үндэсний Ассамблэйд олонх болсон учир ийнхүү өөрчилжээ. СТТГ-ыг Пак дотоодын улс төрд нөлөөлөх, санал зөрөөтэй байгаа хэсгийг эрүүдэж, амыг нь барих зорилгоор ашигладаг байсан.
1971 онд Пак өрсөлдөгч Ким Дэ Жуныг ялан дахин ерөнхийлөгчөөр сонгогдлоо. “Олон улсын нөхцөлд аюултай байна” хэмээн мэдэгдсэнийхээ дараагаар улсдаа онцгой байдал зарласан. 1972 оны аравдугаар сард Пак хууль тогтоох байгууллагыг тарааж, 1963 оны Үндсэн хуулийг түр түдгэлзүүлсэн. Үүний дараагаар шинэ үндсэн хуулийн төслийг бэлтгэж эхэлсэн юм. Хэдхэн долоо хоногийн өмнө яг ижилхэн алхам хийсэн Филиппиний ерөнхийлөгч Фердинанд Маркостай адил 1972 оны арваннэгдүгээр сард нэлээд удаан хэлэлцсэн Юшин Үндсэн хуулийг баталсан юм.
Шинэ Үндсэн хуульд засаг захиргааны албан бичгүүд бас байлаа. Ерөнхийлөгчийн сонгуулийг Үндэсний Конференц хэмээх сонгуулийн коллежид шилжүүлжээ. Энэ нь ерөнхийлөгчийн хүчийг ч нэмэгдүүлсэн билээ. Түүнд хүчээ нэмэгдүүлэх, үндсэн хуулиар эрх чөлөөг түр түдгэлзүүлэх эрхийг олгосон. Энэ бүх зорилго, зорилтын төлөө Пакын ерөнхийлөгчийн засаглал хууль ёсны дарангуйлал болсон. 1972 болон 1978 оны сонгуулиудад түүний эсэргүүцэх хүчин байгаагүй.
Амьдралынх нь сүүлийн жилүүд болон аллага
1960-аад онд Пакыг ерөнхийлөгч болоход Өмнөд Солонгосын эдийн засаг үсрэнгүй хөгжсөн ч 1970-аад оны эхээр эдийн засгийн өсөлт саарч ирсэн. Өмнөд Солонгосчуудын дунд түүний дарангуйллын дэглэмийг буруушаагчид олон байв. Түүний аюулгүй байдлын арга ажиллагаа, хориг саад нь хувь хүний эрх чөлөөг хаан боож байв. Пак Солонгосын дайны үе шиг онцгой байдлын хуулиар далайлган өөрийн засаг захиргааг хуульчлан, хэвлэлийн болон үг хэлэх эрх чөлөөг хаасан. Үүнээс гадна түүний дор ажилладаг СТТГ бусдыг баривчлах, байцаах эрх дархтай байсан тул Пакыг эсэргүүцэгч нарыг шүүлгүйгээр шууд цаазлаж байв. Юшиний системийг эсэргүүцэгчдийн жагсаал улс даяар болж Пакын нэр хүнд унаж эхэлсэн.
1979 оны аравдугаар сарын 16-нд жагсагчдын хувьд шийдвэрлэх мөч болсон. Пусаны үндэсний их сургуулийн хэсэг оюутан Юшиний системийг дарангуйллыг дуусгахыг шаардав. “Пу-Ма” хэмээн нэрлэгдсэн (Пусан, Масаны нутгийн нэр) хөдөлгөөн төд удалгүй газар авч хотын гудамжинд оюутнууд, цагдаа нарын хооронд өдөржин мөргөлдөөн болж өрнөсөн. Тэр оройдоо Пусан хотын захиргааны төв танхимд 500 000 хүн цуглажээ. Дараах хоёр өдөр нь нийтийн газруудад эмх замбараагүй байдал үүсч, 400 жагсагчийг баривчилсан байна. Аравдугаар сарын 18-нд Пакын засгийн газар Пусанд дайны хууль гаргажээ. Яг энэ өдөр нь жагсагчид Масан дахь Кённам их сургуульд хүрсэн байлаа. Голдуу оюутан, ажилчдаас бүрдсэн 10 000 гаруй хүн Пакын байгуулсан Юшиний системийг эсэргүүцэн нэгдлээ. Эрх баригч намын удирдаж буй хотын захиргаа, цагдаагийн газрууд руу дайрснаар хүчирхийлэл маш хурдан газар авав. Шөнө дунд гэхэд Масанд тэр чигт нь хөл хорио тогтоосон юм.
1979 оны аравдугаар сарын 26-нд СТТГ-ын дарга Ким Жэ Гюү ерөнхийлөгч Пакыг Сөүлийн Жонно гу дүүргийн Гунжён-дон дахь хамгаалалтай байшинд орой хоолны дараагаар буудан хөнөөжээ. Ингэхдээ Ким ерөнхийлөгчийн бие хамгаалагчийг ч алсан юм. СТТГ-ын бусад хүмүүс байшинд мөн амиа алдсан бөгөөд дөрөв нь ерөнхийлөгчийн бие хамгаалагч байжээ. Кимийн бүлгийнхнийг Өмнөд Солонгосын Армиас баривчилж, бүгдийг нь яллан цаазаар авсан. Болсон явдлыг бүхэлд нь тусгай албаныхны урьдчилан төлөвлөж, төрийн эргэлт хийх гэсэн оролдлого гэж үздэг. Пак ардчилалд садаа болж байсан тул өөрийгөө эх оронч алхам хийсэн гэж Ким хэлжээ. Буддын шүтлэгтэй байсан Пакыг Сөүлийн Үндэсний оршуулгын газар хүндэтгэлтэйгээр нутаглуулсан. Харин Кимийг 1980 оны тавдугаар сарын 24-нд цаазаар авсан юм.
Хувийн амьдрал
Пак залуудаа Ким Хо Намтай гэрлэсэн ч удалгүй салжээ. Үүний дараа Юк Ён Сүтэй гэрлэж, хоёр охин, нэг хүүтэй болсон. Том охин Пак Гын Хэ нь улс төрч болж улмаар 2012 оны арванхоёрдугаар сарын ерөнхийлөгчийн сонгуулиар өрсөлдөгч Мүн Жэ Инийг ялж, Өмнөд Солонгосын анхны эмэгтэй ерөнхийлөгч болсон юм.
Хууль, тогтоомж
Өмнөд Солонгосчуудын олонх, ялангуяа Пакын төрсөн нутаг Ённам нутгийнхан Пакыг Солонгосын түүхэн дэх агуу удирдагчдын нэг бөгөөд түүний дэглэмийн дор Өмнөд Солонгосын эдийн засаг өсч, үйлдвэржсэнийг түүний байгуулсан алдар гавъяа хэмээн тооцдог. Мөн Өмнөд Солонгост эдийн засгийн хөгжлийг авчирсан томоохон хүмүүсийн нэг гэж түүнийг үнэлдэг. Түүнийг солонгосчууд одоо хүртэл Өмнөд Солонгосыг өнөөгийн эдийн засгийн хөгжилд авчирсан, улсынхаа хамгийн сайн удирдагч байсан хэмээн хүндэлдэг. Гэсэн ч түүнийг хувь хүний эрх чөлөөг хязгаарладаг дарангуйлагч байсан хэмээн тооцох нь ч бий.
Пакын дэглэмийн үед Өмнөд Солонгосын эдийн засгийн хөгжлийн суурь тавигдсан. Гёнбу хурдны зам, ПОСКО, Өмнөд Солонгосын 5 жилийн төлөвлөгөө, Шинэ Холбооны Хөдөлгөөн зэргийг энд дурдаж болно. Түүний охин Пак Гын Хэ 2004 онд консерватив Үндэсний намын даргаар сонгогдсон бол 2012 онд Өмнөд Солонгосын 11 дэх буюу анхны эмэгтэй ерөнхийлөгчөөр сонгогдон 2013 оны хоёрдугаар сард тангарагаа өргөсөн билээ.
Ангилал:Өмнөд Солонгосын ерөнхийлөгч Ангилал:Өмнөд Солонгосын хуурай газрын зэвсэгт хүчний генерал Ангилал:Төрийн эргэлт Ангилал:Аллага Ангилал:Өмнөд Солонгосчууд Ангилал:1917 онд төрсөн Ангилал:1979 онд өнгөрсөн
Ньюкасл Юнайтед
Хөлбөмбөгийн Ньюкасл Юнайтед баг (Newcastle United Football Club) нь Английн зүүн хойд нутгийн хамгийн том тойрог болох Тайн ба Уирийн Ньюкасл-апон-Тайн хотоос гаралтай хөлбөмбөгийн баг юм. Тус баг нь 1892 онд Зүүн Ньюкасл энд болон Баруун Ньюкасл энд гэх хоёр багийн нэгдлээр байгуулагдсан ба Сент-Жэймс Парк цэнгэлдэх хүрээлэндээ өдгөөг хүртэл тоглож байгаа юм. Тус цэнгэлдэх хүрээлэн нь 90-ээд оны дунд үеийг хүртэл 52,387 хүний суудалтайгаараа тэргүүн эгнээнд жагсаж байсан билээ. Премьер лигийн анхны гишүүнээр элсч дундаа хоёр удаа доод лиг рүү унаж байсныг эс тооцвол тасралтгүй түүхэн амжилт үзүүлсэн цөөн багийн нэг юм.
Лигийн аварга шалгаруулах тэмцээний аваргаар дөрвөн удаа, Эф Эй капд зургаан удаа, 1969 оны хот хоорондын цом болон 2006 оны УЕФА Интертото цом зэрэг тэмцээнүүдэд тус тус аваргалж байв. Английн хөлбөмбөгийн багууд дундаа наймдугаарт эрэмбэлэгдэх баялаг түүхтэй тус баг 1904 болон 1910 оны хооронд Английн цомд түрүүлж, тэргүүн дивизэд гурван удаа түрүүлж оргил амжилтаа үзүүлж байв.
Тэдний дерби 1898 оноос хойш эхлэлтэй бөгөөд өрсөлдөгч нь Сандерлэнд баг.
Кальяри
Кальяри (Cagliari, Casteddu) нь Италийн нэгэн бүс болох Сардини арлын нийслэл юм. Кальяригийн Сардини нэр болох Casteddu нь шилтгээн гэсэн утгатай. 156,000 орчим оршин суугчтай бөгөөд ойр орчмын дагуул хотуудад нийт 480,000 орчим хүн оршин сууна (метрополитан бүс). Он удаан жилийн түүхтэй эртний хот болох Кальяри нь олон соёл иргэншлийн үеийг туулжээ. 1324-1720, 1798-1815 онуудад Сардинийн Хант Улсын нийслэл (1861 онд Италийн Хант Улсад нэгдсэн) байв. Кальяригийн их сургууль, Ромын Католик сүмийн Сардинийн аркдиокез байрлах тус хот нь бүс нутгийнхаа соёл, боловсрол, улс төр, урлагийн төв бөгөөд модерн урсгалын уран барилгууд, хөшөө дурсгалуудаараа алдартай. Сардинийн эдийн засаг, аж үйлдвэрийн төв болох Кальярид Газрын дундад тэнгисийн хамгийн том боомтуудын нэг, мөн олон улсын нисэх онгоцны буудал байхаас гадна орлогын түвшнээрээ Италидаа 28-д орж, Турин, Виченца, Генуя зэрэг хойд Италийн хотуудтай өрсөлддөг юм.
Эшлэл
Ангилал:Далайн боомттой суурин Ангилал:Сардинийн коммун Ангилал:Италийн мужийн нийслэл Ангилал:Сардинийн суурин Ангилал:Италийн аймгийн төв Ангилал:Италийн их сургуулийн хот
Дамбадондогийн Баатаржав
Дамбадондогийн Баатаржав (1961 оны зургаадугаар сарын 2-нд төрсөн) — Монгол Улсын түүхэнд анх удаа паралимпаас алтан медаль авсан байт харвааны тамирчин. Аав Дамбадондог нь Монгол улсын начин цолтой бөх хүн байв.
Тэрбээр 1989 оноос байт харвааны спорт­оор хичээллэж эхэлсэн бөгөөд улсын аварга шал­гаруу­лах тэмцээнээс хоёр алт, дөрвөн мөнгө, дөрвөн хүрэл медаль хүртэж байсан.
Мєн 2000 онд Австрали улсын Сидней хотноо болсон паралимпаас шагналт тав­дугаар байр, 2001 онд БНСУ-ын Вонжу хотноо болсон Номхон Далайн наадмын шагналт дөрөв­дүгээр байр, 2004 Грекийн Афин хотноо болсон паралимпын наадмын тав­дугаар байрыг тус тус хүртэж байжээ. 2006 оны Азийн наадамд байт харвааны төрлөөр улсаа төлөөлөн оролцож байсан.
Ангилал:Монголын хөгжлийн бэрхшээлтэй байт харваач Ангилал:Монгол улсын хөдөлмөрийн баатар Ангилал:Монголын олимпын оролцогч Ангилал:2000 оны зуны олимпод оролцогч Ангилал:2004 оны зуны олимпод оролцогч Ангилал:2008 оны зуны олимпод оролцогч Ангилал:Паралимпын байт харвааны аварга Ангилал:Дашбалбарын хүн Ангилал:Монголчууд Ангилал:1961 онд төрсөн
Андерс Линдегор
2010 оны арваннэгдүгээр сарын 27-нд «Манчестер Юнайтедтай» 3,5 жилээр гэрээлжээ.
Цахим холбоос
Ангилал:Данийн шигшээ багийн хөлбөмбөгчин Ангилал:Хөлбөмбөгийн хаалгач Ангилал:Оденсе багийн тоглогч Ангилал:Кольдинг багийн тоглогч Ангилал:Олесунн багийн тоглогч Ангилал:Манчестер Юнайтед багийн тоглогч Ангилал:Даничууд Ангилал:1984 онд төрсөн
Гологдсон хүүхэн (кино)
«Гологдсон хүүхэн» — 1961 онд бүтсэн Монголын уран сайхны кино.
Ангилал:1961 оны кино Ангилал:20-р зууны монгол кино Ангилал:Уран сайхны кино
Алаг шунгаач
Гадаад төрх
Нас бие гүйцсэн эрэгчин нь 45-52 см, 888-1400 гр жинтэй, эмэгчин нь 40–50 см ба 500-1182 гр жинтэй болно. Тэд алтан шар өнгийн нүдтэй. Эрэгчин шунгаач ногоон солонготой хардуу толгой, нүдийг тойрсон дугуй цагаантай, нуруу нь харавтар, хүзүү, гэдэс нь цагаан юм. Эмэгчин шунгаач бор толгой, саарал биетэй. Тэдний хөл нь улбар шар байна.
Алаг шунгаач Канад, АНУ, Скандинав болон Оросын хойд хэсгээр, гол нууранд амьдарна. Модны нүх, хонхорт үүр засдаг. Шотландад тэдэнд үүр бэлдэж өгөх нь их бөгөөд үүнээс үүдэн аажмаар тоо толгой нь сэргэж байгаа аж. Мөн Их Британий нууранд энэ шувуу нь түгээмэл таарна. Тэнд мөн энэхүү шувууны тоо толгойг өсгөх, жилийн турш нутаглан амьдруулах зорилгоор үүр байршуулан бэлдэх ажиллагаа явагддаг.
Алаг шунгаач 43.3х59.3 мм хэмжээтэй, 64 гр жинтэй өндөг гаргана. Эмэгчин нь ганцаар өндгөө дарах ба 28-32 хоног зарцуулна. Дэгдээхэй нь бусад эмэгчин шунгаач болон Буурал шунгуур зэрэг шувуунд алуулах нь их ажээ. Тэд нисэж суртал 55-65 хоног болдог байна.
Энэ шувуу нь усан доор шумбаж сэлэн хоол тэжээл олж иддэг. Жилийн турш идэх зүйлийн 32% нь хавч хэлбэртэн, 28% нь усны шавьж, 10% нь нялцгай биетэн байдаг аж. Мөн загас, өндөг зэрэг нь чухал тэжээл болно. Үүний эсрэг тэд янз бүрийн махчин шувууд, харцага, шар шувуу, бүргэд, эмэгчин болон дэгдээхэй нь баавгай, үен, усны булга , илбэнх зэрэг амьтдын хоол болдог.
Бүрд сум
Монгол улсын Өвөрхангай аймгийн арван есөн сумын нэг. 1930 оны БНМАУ-ын Их Хурлын шийдвэрээр 1930 оны 11 сарын 9-ний өдрийн захиргааны өөрчлөлтийн шийдвэрийг 1931 онд хэрэгжүүлж, Архангай аймгийн Бүрд сум нэртэйгээр байгуулсан. 1942 онд Баянхонгор аймаг шинээр байгуулагдахад Өвөрхангай, Архангай, Төв аймгийн зарим сумдыг шилжүүлэхэд Өвөрхангай аймагт шилжүүлсэн.
Товч танилцуулга
Улсын нийслэлээс баруун урагш 344 км, аймгийн төв Арвайхээр хотоос зүүн хойш 136 км зайтай. Монгол орны газар байрлалын төв цэг энэ сумын нутаг Өвөр хөшөөтийн булгийн эхэнд д.т.д 1730 м өндөрт байгааг 1979 онд эрдэмтэн Ш.Шагдар судлан тогтоосон. Тэр хавийн 8.2 км2 газрыг 1997 онд аймгийн тусгай хамгаалалтанд авчээ.
Бүрд сум нь Түшээт хан аймгийн Далай гүний хошуу /1691/ 1921 оны ардын хувьсгалын дараа Богдхан уулын аймгийн далай гүний хошуу болгон өөрчилж, улмаар удалгүй 1924 оны 6-р сард болсон сумдын хурлаас сонгогдсон төлөөлөгчдийн хурлаар Богдхан уулын Баян-өндөр уулын хошуу болгон өөрчилжээ.
Байгалийн үзэсгэлэнт газрууд
Далайн түвшнээс дээш 1200-2200м өндөрт өргөгдсөн Шилүүстэй Их, Бага Монголд, Эрээн, Үнэгт, Батхаан, Уст буурал зэрэг ан амьтан, цэцэг, өвс ургамлаар хучигдсан үзэсгэлэнт уулнууд, арц, монос, бургас, хайлаас, тэхийн шээг зэрэг мод, бутаар төгөл үүсгэсэн 30 км үргэлжлэх 22 га элсэн манхантай хангай, говь хосолсон нутаг юм.
Дэд бүтэц
Бүрд сумын газар нутаг дээгүүр Улаанбаатар-Өвөрхангайг холбосон  улсын чанартай 36.97 км авто зам дайран өнгөрдөг. Одоогоор багууд хоорондоо шороон замаар холбогддог. Сумын төвд цэвэр усны эх үүсвэрийн 1 гүний худаг, 30 м3 багтаамжтай. 1 насос станц, 50 м3/хоног хүчин чадалтай.
Бүрд сумын хэмжээнд инженерийн бүрэн хангамжтай 8 айлын нэг орон сууц байгаа бөгөөд бусад нь амины орон сууц, гэр сууц юм. 1981 онд  баригдсан  2 давхар сууц нь ашиглалтын шаардлага хангахаа байсан боловч айл өрхүүд амьдарч байна. Бүрд суманд сүүлийн жилүүдэд шинээр инженерийн бүрэн хангамжтай орон сууц баригдаагүй.
Цахим холбоос
Өвөрхангай-Бүрд
Орон нутгийн хөгжлийн индекс
Өвөрхангай аймгийн Бүрд сумын товч танилцуулга
Эшлэл
Ангилал:Монголын сум Ангилал:Өвөрхангай аймгийн сум
Төр
Хауденосаунийн холбоо түүнтэй төсөөтэй бүрэн ба ерөнхий төрт бус нийгмийн тогтолцоо ч түүхэнд байдаг ба байх боломжтой.
Нийтлэг ерөнхий ойлголт нь нийгмийн нийтлэг эрх ашгийг хамгаалах, нийтлэг үйлчлэх хууль, шийдвэрийг гаргах, албадлага, хүч хэрэглэх онцгой эрх бүхий тодорхой хил зааг, хэл, түүх зэргээр нэгдмэл бүлэг хүмүүс буюу улс нийгмийн удирдах тогтолцоо юм. Төрийн үүсэл гарлын талаар онол, үзэл баримтлалуудад шашны онол; эцгийн эрхт ёсны; эзлэлтийн буюу хүчирхийллийн; нийгмийн гэрээний онол; түүхэн материализмын; хүн ам зүйн; антропологийн; сэтгэлзүйн; усжуулалтын зэрэг онол, үзэл баримтлалууд байдаг.
Төрийн салшгүй шинж чанар: газар нутаг, хүн ам, нийтлэг засаглал.
Төрийн нийтлэг гол үүргүүдээс:
Төрийг улс төрийн дэглэмээр нь олон янзаар ангилах ба түгээмэл ангиллын нэг нь ардчилсан, авторитар, тоталитар гэсэн ангилал юм.
Ангилал:Үндсэн хуулийн эрх зүй Ангилал:Төрийн гүн ухаан Ангилал:Эрх зүйн философи Ангилал:Суверенитет
Алтан өргөө
Ангилал:1961 оны кино Ангилал:Зүүн Германы кино Ангилал:Монголын кино Ангилал:Хүүхдийн кино Ангилал:Уран сайхны кино Ангилал:Үлгэрийн кино Ангилал:Лувсанжамбын Мөрдорж
Үто Шүмпэй
Үто Шүмпэй (鵜藤 俊平) нь Японы усанд сэлэгч юм. 1936 оны Берлиний олимпоос 400 метрийн чөлөөт сэлэлтийн төрөлд мөнгө, 1500 метрийн чөлөөт сэлэлтийн төрөлд хүрэл медаль хүртжээ. Риккёо их сургуулийг дүүргэсэн.
Намтар
Тэрээр Какэгавагийн дунд сургуульд (одоогийн Какэгава-Ниши ахлах сургууль) байхдаа усанд сэлэлтээр хичээллэж эхэлжээ. Улмаар дунд сургуулиа хугацаанаасаа 1 жилийн өмнө төгсөж, Риккёо их сургуульд 1935 онд элсэн орсон байна. 1936 оны Берлиний олимпод 400 метрийн чөлөөт сэлэлтийн төрөлд Жак Мэдикагийн дараа орж мөнгө, 1500 метрийн чөлөөт сэлэлтийн төрөлд Тэрада Ноборү, Мэдика нарын дараа орж хүрэл медаль хүртжээ.
Дайны дараа хүнд амьдралыг туулж, олимпийн медалиа хүртэл барьцаанд тавьж мөнгө зээлж байсан удаатай гэдэг. 1950 оноос Нийгата Ниппо компанид ажиллаж байгаад тэтгэвэртээ гарсан тэрээр өдгөө Чибад газар тариалан эрхлэн амьдарч байна.
Эшлэл
Ангилал:Японы усанд сэлэгч Ангилал:Японы олимпын мөнгөн медальтан Ангилал:Японы олимпын хүрэл медальтан Ангилал:1918 онд төрсөн
Манжийн эсрэг монголчуудын тэмцэл
Сүүлчийн хаан Лигдэн нас барав
1630 онд Хорчин, Түмэд, Юншээбүү, Ордос, Авга зэрэг аймгууд, 1631 онд манж нар Харчин, Асуд, Найман, Жарууд, аймгуудтай нийлэн түүний эсрэг байлдан 1632 онд Цахарт цөмрөн Лигдэний цэргийг цохижээ. XVII зууны эхэн болоход Лигдэн хаан Монголын их хааны сууринд сууж бусад аймгуудын талаар засаг захиргаагаа бэхжүүлж, бүх Монголыг нэгтгэн захирахын төлөө зүтгэх болжээ. Энэ үед Лигдэн “Цахар хаан” гэж нэрлэгдэх болсон нь түүний эрх нөлөө суларсныг харуулдаг.
Лигдэн нэг талаар Монголыг нэгтгэн захирах бодлого явуулж, нөгөө талаар тухайн үед шинээр мандсан Хожуу Алтан улстай зөрчилдөн тэмцэлдэх болов. Лигдэн өөрөөс нь урван тэрсэлж Хожуу Алтан улсад дагаар орсон Хорчин гэх мэт монгол аймгууд болон Хожуу Алтан улсын эсрэг тэмцсэн билээ. Эцсийн дүнд Хожуу Алтан улсын Хун тайж Лигдэн хааныг өөрийн биеэр дайлаар ирсэнд 1634 онд Лигдэн Хөх нуурын зүг ухарч яваад өвчнөөр нас барав. Лигдэн Хөх нуурт зугтан ирж халхын Цогт хунтайжийг хүлээх зуураа тэнгэрт хальжээ. Түүний хатад балчир хөвгүүнийг нь авч Хожуу Алтан улсад дагаар орсон бөгөөд удалгүй 1635 онд Лигдэний ширээ залгамжлах хунтайж Эжэй хонгор Хожуу Алтан улсын цэрэгт буун өгчээ. Хожуу Алтан улсын Дээд эрдэмт хаан (Хун тайж) түүнд охиноо гэргий болгон өгч хүргэнээ болгов.
Монголын бусад овог аймгууд
1646 онд Сөнөдийн Тэнгис хэмээгч манжийг эсэргүүцэн босч албат иргэдээ аван халхад нүүж ирэн удаах он нь халхын ноёд Тэнгисийг өмгөөлөн манжтай тэмцэж байв.
Ойрад Монгол Галдан бошигт хааны засаглал дор хүчирхэгжин “Зүүнгарын хаант улс” хэмээгдсэн ойрад монгол 1640 оны “Дөчин дөрвөн хоёрын их цааз”-ыг зөрчин халх ойрад хоёр монгол 1673-74 онуудад хоорондоо дайтаж эвдрэлцэх болов. Галдан бошогт хаан 1676-86 онуудад бүх ойрадыг нэгтгээд зогссонгүй Хөх нуур, дорнод Тургестан, Хами, Турфан, Кашгар, Яркенд, Сайрам, Ферганы хөндий, Бухар, Самарканд хотууд руу довтлон эзэлжээ. Үүний зэрэгцээ манж болон оростой худалдаа хийж байв. Тэрээр 1687 онд цэргийн хүчээр халхыг нэгтгэх оролдлого хийсэн нь амжилтанд хүрээгүй юм. Халх ойрдын дайнд халхууд ялагдан зугтаж Чуулалт Хаалган хүрч буудалсан болон манжийн цэргийн хүчин Улхын голд Галдантай байлдсан нь 1690 оны явдал болно. 1691 онд Долоннуурын чуулганд халхын 4 аймгийн ноёд манж Чин улсад дагаар оров. 1696 онд манж халхын цэрэг Галданг Тэрэлжийн зуунмодонд байлдан цохижээ. 1697 онд Ойрдын хаанаар Цэвээнравдан тодорч Галдан бошогт хаан тэнгэрт халивай.
1755 онд Монголын тусгаар тогтнолын сүүлчийн голомт ойрад түмэн маань дотоодын зөрчлийн улмаас манж нарт эзлэгдэн алж хядуулах, нутаг заагдан цөлөгдөх, зугтан одох зэргээр таран бутарчээ.1755-1758 онуудад хотгойдын Чингүнжав, Хойтын Амарсанаа нар халх ойрадын бослогыг эхлүүлж манжийн эсрэг тэмцсэн боловч нэгдмэл удирдлагагүй алаг цоог гарсан бослого тэмцлүүд санасан үр дүнд хүрээгүй билээ. 1745 онд манж нар Монголчуудын угийн бичиг, түүхийг Бээжинд хэвлэх нэрээр хураан авч устгаж эхэлсэн (магадгүй Монголын Нууц Товчоо ч байсан эсэхийг хэн мэдлээ) ба 1753 онд Дөрвөд Далай хан аймаг манжийн захиргаанд орж, 1755 онд Ойрад эзлэгдэн талуулж, 1757-1758 онд олон эх оронч Монголчууд хордуулагдан болон цаацлагдан хороолгуулж, шашны тэргүүнийг Түвдээс тодруулах болсон, халх ойрад дайны хөл татвар дайчилгаанд туйлдан доройтсон зэргээс үүдэн Тэнгэрийн тэтгэсний он жилүүд Монголд хүндээр туссан гэх бүрэн үндэстэй билээ.
1853 онд Баруун Түмэдэд Найман сумын тэмцэл өрнөжээ. 1858 онд Үүшин хошууны дугуйлангууд үүсч, 1891 он гартал идэвхитэй байв. 1859 онд Зуу-Уд, Зостод манжийн эсрэг бослого гарчээ. 1863-1864 онд Зост, Зүүн Түмэдэд, 1864 онд Харчинд бослого гарав.
1866 онд Ордост дугуйлангийн хөдөлгөөн эрчимжиж, зэвсэгт тэмцэл ч гарав. 1868 онд Байлингаагийн бослого гарлаа. Монгол оронд 1870 онд Их хүрээнд манжийг эсэргүүцсэн ардын хөдөлгөөн ба Өвөр Монголд хаа сайгүй Манжийн эсрэг эсэргүүцэл өрнөв. 1873 онд Далай лам Манжаас нэлээд тусгаар байдалтай болсон нь Монголд нөлөөлөл үзүүллээ. 1877 онд Цагаан малгайтны бослогыг дарахад монголчуудаас хүн хүч дайчлав. 1880 онд Халхад ард Онолтийн удирдлагаар Улиастайн цэргийн бослого ба Ордосын дугуйлангийн хөдөлгөө. 1881 онд оросууд Тувад онцгой эрхтэй болсон бол, 1883 онд тувачууд үүнийг эсэргүүцэн Алтан Майдарын бослогыг дэгдээлээ. 1889 онд Жирэм чуулганд бослого дэгдэв.
1891 онд аймшигт тэсрэлт болов. Улаан малгайтны урвалгаан, Хятад тариачин Ян Ей Чуаний самуун, Жиньдандаогийн үймээн гэж янз бүрээр нэрлэгдэх, монголчуудын түүхэнд учирсан хамгийн том гэноцидүүдийн нэг тохиов. Нангиад нар “Монгол хүнийг нь алж, газрыг нь булаая!” гэж уулгалан, Чин улсын засагтай сүлбээцэлдэн Зостын чуулганд (Одоо Улаанхад), Харчин гурван хошуунд 48 өдөрт 150 мянган монголчуудыг хяджээ.
Монголд том ноёд лам нарын удирдлагаар Үндэсний эрх чөлөөний хувьсгал эрчимтэй өрнөн 1910 онд Их хүрээнд манжийн эсрэг ардын хөдөлгөөн гарч бүх нийтийн дэмжлэгийг хүлээн Хүрээний Сандо амбан, Улиастайн жанжин нарыг хөөж 1911 оны 12 сард Олноо Өргөгдсөн Монгол Улсыг байгуулан Богд Жавзандамба хутагтыг хаанаар өргөмжлөн олноо тунхаглав. Манжийн эсрэг тэмцэл гагц халх төдийгүй нийт Монголыг хамарч байсны нэг нь Барга хошууны Дамдинсүрэнгийн удирдсан манжийн эсрэг ардын тэмцэл болно. Тэрээр Богд Хаант Монгол Улсын төрд зүтгэж Манлай баатар цолтойгоор Хатанбаатар Магсаржавын хамт 1912 онд Ховдоос манжийн цэргийг хөөснөөр Монголын 150- 200 орчим жил манжаас хараат байсан байдлыг эцэс болгосон билээ.
Ном зүй
тэмцэл  Ангилал:17-р зууны Монголын түүх Ангилал:18-р зууны Монголын түүх Ангилал:19-р зууны Монголын түүх Ангилал:20-р зууны Монголын түүх
Люк Шоу
Люк Пол Хоар Шоу (Luke Paul Hoare Shaw, 1995 оны долоодугаар сарын 12-нд Английн Кингстон апон Темс хотод төрсөн) — Английн хөлбөмбөгчин бөгөөд Манчестер Юнайтед болон Английн шигшээд тоглодог.
Замнал
Саутхемптоны академид байхаасаа том багуудын сонирхолыг татсан 2013-2014 оны премьер лигийн бэлгэдлийн гараа, идэрхэн Люк Шоуг Манчестер Юнайтед 2014 оны зургаадугаар сарын 27-нд 27 сая фунтээр элсүүлжээ.
Шигшээ
Английн залуучуудын шигшээдийг дамжсан түүнийг 2014 оны гуравдугаар сарын 5-нд насанд хүрэгсэдийн шигшээ Данитай тоглоход гараалуулсан.
Холбоос
Ангилал:1995 онд төрсөн Ангилал:Английн хөлбөмбөгчин Ангилал:Английн шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Премьер лигийн тоглогч Ангилал:Саутхемптон багийн тоглогч Ангилал:Манчестер Юнайтед багийн тоглогч Ангилал:2014 оны хөлбөмбөгийн ДАШТ-д оролцогч Ангилал:Англичууд
Социализм
Социализм (societus - нийгэм) - XIX зууны дунд үед баруун европт аж үйлдвэржилтийн их сэргэлтийн дүнд үүссэн пролетарийн үзэл суртал болон гарч ирсэн. Үндэслэгч К.Маркс, Ф.Энгельс, В.Ленин – нийгмийг хувьсгалын үндсэн дээр өөрчлөн пролетарийн диктатур тогтоож ангигүй, төргүй нийгмийг байгуулахыг зорьсон. Гол үзэл баримтлал нь:
Цахим холбоос
Ангилал:Ажилчны хөдөлгөөн
Хөхөө гэрлэх дөхлөө
Дүр, жүжигчин
Ангилал:1962 оны кино Ангилал:20-р зууны монгол кино Ангилал:Уран сайхны кино
Евгений Гришин
Дэлхийн дээд амжилтууд
Тэрээр спортын замналынхаа туршид дэлхийн дээд амжилтыг 7 удаа шинэчлэн тогтоожээ:
Эх сурвалж: SpeedSkatingStats.com
Эшлэл
Ангилал:1931 онд төрсөн Ангилал:2005 онд өнгөрсөн Ангилал:ЗХУ-ын тэшүүрчин Ангилал:ЗХУ-ын олимпын аварга Ангилал:ЗХУ-ын олимпын мөнгөн медальтан Ангилал:Зөвлөлтийн иргэн Ангилал:Оросууд
Гучин-Ус сум
Эшлэл
Ангилал:Монголын сум Ангилал:Өвөрхангай аймгийн сум
Квант механик
Квант механик (КМ, мөн квант физик, квант онол) бол микроскопоор харагдах төдий өчүүхэн хэсэгт өрнөж буй Планкийн тогтмолын хэмжээний физикийн үзэгдлийг судалдаг физикийн салбар шинжлэх ухаан юм. Квант механик нь атом болон дэд атомын хэмжээний мужид сонгодог механикийн онолоос хазайдаг байна. Квант механик нь өчүүхэн жижиг эгэл хэсгүүд ба цацраг долгионуудын төлөв байдал мөн энерги ба материйн харилцан уялдаа холбооны талаарх математик тодорхойлолтыг гаргаж ирдэг. Квант механик Квант орны онолын харьцангуйн хязгааргүй хэлбэр юм. Квант орны онол нь Квант механик болон Харьцангуйн онол хоёрыг нэгтгэснээр бий болон хөгжжээ. Квант механикийн шинэ санаагаар зарим үйл явц энгийн нүдээр ажиглаж болохоор ба гэхдээ зөвхөн энерги болон температурын онцгой (маш өндөр ба маш бага) утгуудад ажиглагдах юм. Квант механик гэдэг нэр нь зарим физик тоо хэмжээсүүд (Латинаар quanta) зөвхөн дангаараа тогтмол биш байдлаар хамааралгүй өөрчлөгдөж байхыг ажиглаж судалснаар гарч ирсэн. Жишээлбэл, атом болон тоон хэлбэрт шилжүүлсэн молекулын электрон хүрээний өнцөг хурд. Квант механикт долгион нь энерги болон матер гэсэн хоёрдмол шинжтэй байх ба тодорхойгүй байдлын зарчим нь фотон, электрон болон бусад атомын хэмжээний объектын төлөв байдлыг тодорхойлох боломж олгодог.
Квант механикийн математик томъёололууд нь хийсвэр байдаг. Математик томъёолол буюу долгионы функц нь бөөмийн байрлалын магадлалын далайц, импульс ба бусад физик шинж чанартай холбоотой мэдээллийг өгдөг. Ихэвчлэн долгионы функцтэй холбоотой байдаг математик тэмдэглэгээ болох бра-кет-ийг ойлгоход компекс хувьсагчын функцын онол болон шугаман алгебрын мэдлэг хэрэгтэй. Квантын гармоник осцилотар нь объектын долгионы функцыг боловсруулах ба математик нь дуу авианы эсэргүүцлийг тайлбарладаг. Квант механикийн олон гаргалгаа нь сонгодог механикийн томъёололтой тэр бүр тохирдоггүй байна. Тухайлбал, квант механик загварт огт энерги үгүй муж гэж байхгүй ба системийн зөвшөөрөгдсөн хамгийн бага энергийн муж гэж байдаг гэдэг нь сонгодог механикийн кинетик энерги нь тэгтэй тэнцүү байгаа бие тайван байдалд байна гэдэгтэй зөрчилддөг. Сонгодог статикийн үл өөрчлөгдөх тэг мужийн оронд квант механикийн Жон Вийлерийн эмх замбараагүйн зарчмыг хүлээн зөвшөөрөх болсон байна.
Гадаад холбоос
Ангилал:Онолын хими
Боб Коузи
Роберт Жозеф «Боб» Коузи (Robert Joseph "Bob" Cousy, 1928 оны наймдугаар сарын 9-нд Нью-Йорк мужийн Йорквилл хотод төрсөн) — Америкийн зодог тайлсан мэргэжлийн сагсан бөмбөгчин бөгөөд НБА-гийн «Бостон Селтикс» (1950-63) болон «Цинциннати Роялз» (1969-70) багуудад тоглож байлаа.
НБА-гийн аваргаар завсаргүй зургаа (1957, 1959-63), 1956/1957 оны НБА-гийн үнэ цэнэтэй тоглогч, 12 удаа НБА-гийн бүх оддын шигшээд нэрлэгдсэн (1952-61 — I шигшээ, 1962, 1963 — II шигшээ), 13 удаа НБА-гийн бүх оддын тоглолтонд оролцсон НБА-гийн домогт 50 тоглогчийн нэг, 1971 оны сагсан бөмбөгийн алдрын танхимд залагдсан билээ.
Пол Аризин, Билл Шерман нарын хожмын алдартнуудтай 1950 оны драфтаар НБА-д орж ирсан Коузи Билл Расселлийн холбогчоор тоглохдоо 1953-1960 онд завсаргүй найман удаа лигийн шилдэг оновчтой дамжуулагчаар шалгарч 1970 онд тоглогчийн замналаа өрлүүлэхээсээ өмнө л «Бостоны коллежийг» (1963—1969) дасгалжуугчийн замналаа эхэлсэн ба «Цинциннати Роялздаа» (1969—1973) ч ажиллаж байв.
'Мистер Баскетбол', 'Куз' хочтой домогт Коузи 'НБА-гийн түүхт 25, 35, 50 жилийн ойн бэлгэдлийн шигшээд нэрлэгдсэнээр '' багтсан нэгэн.
Гаднын холбоос
Ангилал:АНУ-ын сагсан бөмбөгчин Ангилал:Сагсан бөмбөгийн холбон тоглогч Ангилал:НБА-гийн тоглогч Ангилал:Сакраменто Кингз багийн дасгалжуулагч Ангилал:Бостон Селтикс багийн тоглогч Ангилал:Сакраменто Кингз багийн тоглогч Ангилал:Бүх оддын тоглолтонд оролцогч Ангилал:Ерөнхийлөгчийн эрх чөлөөний медаль шагналтан Ангилал:Сагсан бөмбөгийн алдрын танхимын гишүүн Ангилал:Америкчууд Ангилал:1928 онд төрсөн
Уранчимэгийн Мөнх-Эрдэнэ
Уранчимэгийн Мөнх-Эрдэнэ 1982 оны гуравдугаар сарын 22-нд Өвөрхангай аймгийн Арвайхээр хотод төрсөн боксчин, Монгол улсын гавьяат тамирчин. Улаанбаатар хотын 10 жилийн 13 дугаар дунд сургууль төгссөн. Ээж, өвөөгийн хамт амьдардаг.
Боксын спортоор 1996 оноос эхлэн хичээллэсэн. Тэмцээнд 60 кг, 64 кг-ын жинд тоглодог. 2004 оны Афины Олимпод боксын 60 кг-ын жинд, 2008 оны Бээжингийн Олимп, 2012 оны Лондоны олимпуудад 64 кг-ын жинд тус тус оролцсоноос 2012 онд хүрэл медаль хүртжээ.
Бээжингийн олимпын 5-р байрын шагналтай. ДАШТ-ий хүрэл медальт (2009), Дэлхийн цомын мөнгөн медальт (2008), Осакад болсон 2001 оны Зүүн Азийн наадмын аварга, Дохад болсон Азийн наадмын мөнгөн медальт, Ази тивийн аварга шалгаруулах тэмцээний алт, хүрэл медальт, Чехийн Усти-над-Лабе хотод болсон олон улсын тэмцээний аварга.
Петро Порошенко
Петро Алексеевич Порошенко (Петро Олексійович Порошенко; Есдүгээр сарын 26, 1965, Болград)  нь 2014-2019 онд Бүгд Найрамдах Украйн улсын Ерөнхийлөгч байсан.
Намтар
Тэрээр 1965 оны есдүгээр сарын 26-нд Одесса мужийн баруун хэсэгт Молдавын хилд ойрхон Болград хотод төржээ. Эцэг - Алексей Иванович Порошенко (1936-2020). Эх - Евгения Сергеевна Порошенко (1937-2004).
1982 онд тэрээр бичиг баримтаа бүрдүүлж, Одесса дахь Тэнгисийн цэргийн дээд сургууль, Киевийн Улсын Их Сургуулийн Олон улсын харилцаа, олон улсын эрх зүйн факультетэд тэнцэж, сүүлчийнхийг сонгосон. Тэрээр их сургуулийн хоёр дугаар ангидаа гэрлэсэн. 1984 онд Петр Порошенко их сургуулийн хоёрдугаар курсээс Зөвлөлтийн армид татагдав. Казахстан д Армид алба хааж байхад хүү Алексей нь төржээ. 1986 онд цэргээс халагдаад эргээд Их сургуулийн 3-р ангид орсон.
1989 онд тэрээр Киев Улсын Их сургуулийг "Олон улсын эдийн засгийн харилцаа" мэргэжлээр төгссөн. Жүдо-гийн Спортын мастер. Порошенко 1990 он хүртэл аспирантур, Киевийн их сургуулийн олон улсын эдийн засгийн харилцааны тэнхимийн туслахаар ажиллаж байсан.
"Перестройка" буюу өөрчлөн байгуулалтын 1986-1989 оны үед тэрээр үйлчилгээний төв зохион байгуулж, Украины анхны хоршоодын нэг болжээ. Тус төв нь Зөвлөлтийн аж ахуйн нэгжүүдэд гадаад зах зээлд гарах талаар зөвлөгөө өгөөд зогсохгүй гэрээ байгуулахад нь тусалдаг байжээ.
1993 онд тэрээр "Украины аж үйлдвэр, хөрөнгө оруулалтын концерн" (Укрпроминвест) ХК-ийн ерөнхий захирал болсон бөгөөд чихэр, боовны хүнсний үйлдвэрүүдэд автомашин, түүхий эд борлуулах бизнесүүдийг нэгтгэсэн.
2004 оны ерөнхийлөгчийн сонгуульд Виктор Ющенко ялалт байгуулсны дараа Порошенко Украины Үндэсний аюулгүй байдал, батлан ​​хамгаалах зөвлөлийн нарийн бичгийн даргаар томилогдсон. 2005 оны 9-р сард Украины улс төрийн хямралын үеэр Украины улстөрчид авлигын хэрэгт холбогдсон гэж олон нийтэд буруутгаж эхэлсэн тул ерөнхийлөгч В.Ющенко Порошенко болон тэр үед Ерөнхий сайд Юлия Тимошенко тэргүүтэй сайд нарын танхимыг бүхэлд нь огцруулжээ.
2006 оны 3-р сард болсон парламентын сонгуулиар Порошенко "Манай Украин"-ы /Наша Украина/ сонгуулийн блокийн жагсаалтаар Украины парламентад дахин сонгогдсон. Парламентад Санхүү, банкны байнгын хорооны даргаар ажиллаж байсан.
2007 оны 2-р сараас 2010 хүртэл Порошенко Украины Үндэсний банкны удирдах зөвлөлийн даргаар ажиллаж байсан.
Украйн Улсын Гадаад хэргийн сайд (Аравдугаар сар 9, 2009 - Гуравдугаар сар 11, 2010), Украйны Эдийн засгийн хөгжил, худалдааны сайд (Арванхоёрдугаар сарын 3 - Гуравдугаар сарын 23, 2012). Евромайданын удирдагчдын нэг юм.
2013 онд эхэлсэн Евромайдан ы үеэр тэрээр жагсагчдыг дэмжиж олонтаа үг хэлж байсан. "Новая газета"-д өгсөн ярилцлагадаа тэрээр "хүнс, ус, түлээгээр хувьсгалыг ивээн тэтгэж байна" гэдгээ хүлээн зөвшөөрсөн.
Виктор Януковичийг ерөнхийлөгчийн суудлаас огцруулахтай зэрэгцэн Дээд Рада ерөнхийлөгчийн ээлжит бус сонгуулийг 2014 оны тавдугаар сарын 25-нд явуулахаар товлов. Сонгуулийн өмнөх социологийн судалгааны үр дүнгээс харахад Порошенко бүх боломжит нэр дэвшигчдээс хамгийн их дэмжлэг авсан байна.
2014 оноос 2019 онуудад Украины Ерөнхийлөгч.
2019 оны 1-р сарын 29-нд Порошенко ерөнхийлөгчийн сонгуульд бие даан нэр дэвсэн байна. 2019 оны гуравдугаар сарын 31-нд болсон сонгуулийн нэгдүгээр шатны дүнгээр Порошенко 15.94 хувийн санал авч, хоёр дахь шатанд Владимир Зеленский н араас хоёрдугаар байрт оржээ. Хоёр дахь шатанд тэрээр 24,46 хувийн санал (4,5 сая сонгогч түүнийг дэмжсэн) авсан бол сонгогчдын 73 гаруй хувь нь Зеленскийн төлөө саналаа өгсөн байна. Сонгуулийн албан ёсны дүнг зарлахаас өмнө ч Порошенко ялагдлаа хүлээн зөвшөөрсөн.
Гэр бүл
Эхнэр - Марина Анатольевна Порошенко (на Переведенцева), Анатолий Михайлович Переведенцевийн охин (1933.03.13 - 20.08.20), Украины ЗХУ-ын Эрүүл мэндийн дэд сайд, ЗХУ-аас Монгол Улсад суугаа Элчин сайдын яамны зөвлөх (1985-1985) байсан. Тэрээр 1962 оны 2-р сарын 1-нд Киев хотод төрсөн. Киевийн Анагаах ухааны дээд сургуулийг зүрх судасны эмч мэргэжлээр төгсөөд Киевийн Октябрь дүүргийн клиникийн эмнэлгийн зүрх судасны тасгийн эмчээр ажилласан.
Хүүхдүүд:
2014 оны Ерөнхийлөгчийн сонгууль
{{legend|#CC0000|Порошенко}} {{legend|#55AA33|Добкін}}
Эшлэл
Ангилал:Украины ерөнхийлөгч Ангилал:Украины дайны хүн Ангилал:Украины гадаад хэргийн сайд Ангилал:Украины эдийн засгийн сайд Ангилал:Украины бизнесмен Ангилал:20-р зууны бизнесмен Ангилал:21-р зууны бизнесмен Ангилал:21-р зууны улс төрч Ангилал:Европын эв нэгдэл намын гишүүн Ангилал:Тарас Шевченкогийн нэрэмжит Киевийн Үндэсний Сургуулийн төгсөгч Ангилал:Их Витаутасын одон шагналтан (их загалмай) Ангилал:Украины Гавьяаны одон шагналтан Ангилал:Испанийн Иргэний Гавьяаны одон шагналтан Ангилал:Цагаан Бүргэд одон шагналтан Ангилал:Зөвлөлтийн иргэн Ангилал:Украинчууд Ангилал:1965 онд төрсөн
Бадамдоржийн Ганчимэг
Бадамдоржийн Ганчимэг (1971 оны 1 дүгээр сарын 6-нд Булган аймгийн Дашинчилэн суманд төрсөн) нь Монгол Улсын Соёлын гавьяат зүтгэлтэн цолтой сэтгүүлч юм. Ярилцлагын төрлөөр мэргэшсэн тэрээр өдгөө Монцамэ агентлагийн даргаар ажиллаж байгаа.
Гэр бүл, боловсрол
Ганчимэг 1988 онд Булган аймгийн П.Е.Щетинкиний нэрэмжит 10 жилийн дунд сургуулийг, 1997 онд Улсын Багшийн Их Сургуулийг сэтгүүлч, утга зохиолын ажилтан мэргэжлээр тус тус дүүргэсэн. Түүний аав Бадамдорж нь холбооны инженер, ээж Бямбажав нь холбооны техникч мэргэжилтэй, Монголын харилцаа холбооны салбарт бүх насаараа зүтгэсэн хүндэт холбоочин улсууд аж.
Ажилласан байдал
Тэрээр 1996 оноос төрийн төв хэвлэл “Ардын эрх” –д ажилласнаар хөдөлмөрийн гараагаа эхэлсэн бөгөөд үндэсний өдөр тутмын төв хэвлэл Үндэсний шуудан сонины тоймчдын албаны даргаар ажиллаж байсан.
"Open Door" хэмээх сониныг эрхлэн гаргаж байгаад 2016 оны 10 сард Монцамэ агентлагийн даргаар томилогдсон.
Шагнал
Тэрээр 1998 онд “Ардын эрх” сонины, 1999-2006 онуудад “Өдрийн сонин”-ы, 2000 онд Монголын чөлөөт ардчилсан сэтгүүлчдийн холбооны шилдэг бичлэгийн шагналуудын эзэн болж байсан юм. Монголын сэтгүүлчдийн нэгдсэн эвлэл түүнд 2000 онд шилдэг бүтээлд олгодог “Ган үзэг” шагнал олгосон бол, 2004 онд Монголын сэтгүүл зүйн дээд шагнал болох Хэвлэл мэдээллийн тэргүүний ажилтан цол тэмдгээр шагнасан билээ.
Түүний хөдөлмөр, уран бүтээлийг өндрөөр үнэлэн төр засгаас Алтан гадас одон, Монгол Улсын соёлын гавьяат зүтгэлтэн хэмээх цол тэмдгээр шагнаж байжээ.
Гадны холбоос
Ангилал:1971 онд төрсөн Ангилал:Монголын сэтгүүлч Ангилал:Монгол улсын соёлын гавьяат зүтгэлтэн Ангилал:Алтан гадас одон шагналтан Ангилал:Монголчууд
Либерализм
Либерализм (liberalis - эрх чөлөө) - улс төрийн анхны үзэл суртал бөгөөд Ж. Локк, Т. Гобсс, А. Смит, Ш. Монтескью нар үндэслэсэн. Аж үйлдвэр хөгжиж, анхны хөрөнгөтөн анги үүссэн үетэй давхцан гарч ирсэн. Гол үзэл санаа - хувь хүний эрх чөлөөг дээдлэх явдал түүний сургаалийн үндсэн дэвсгэр мөн. Гол үнэт зүйлс:
Нийгмийн хөгжлийн явцад бодит амьдралд бүрэн амьдралд бүрэн хэрэгжих бололцоо хязгаарлагдмал байснаас шалтгаалан 1930-аад оноос зарим нэг зүйлийг шинэчлэн неолиберализм болж дэвшигдэн тавигдаж төрийн нийгэм-улс төрийн оролцоог өргөжүүлэх үйл явцыг дэмжсэн байна.
Ангилал:Улс төрийн философи Ангилал:Макро эдийн засгийн онол
Түмний нэг
«Түмний нэг» — 1962 онд бүтсэн Монголын уран сайхны кино.
Ангилал:1962 оны кино Ангилал:20-р зууны монгол кино Ангилал:Уран сайхны кино Ангилал:Ламжавын Ванган
Дипломат ёс
Ангилал:Дипломат харилцаа Ангилал:Олон улсын харилцаа Ангилал:Олон улсын эдийн засаг Ангилал:Энхтайвны судалгаа Ангилал:Олон улсын эрх зүй
Толбот хивс
Ангилал:1963 оны кино Ангилал:20-р зууны монгол кино Ангилал:Уран сайхны кино Ангилал:Бадрахын Сумхүү
Давид Н'Гог
Давид Н'Гог (David N'Gog, 1989 оны дөрөвдүгээр сарын 1-нд төрсөн) нь Камерун гаралтай Францын хөлбөмбөгчин бөгөөд Болтон Уондерерс багийн довтлогч юм. Францын дээд лигийн Пари Сен-Жермен багаас хөлбөмбөгийн гараагаа эхлүүлсэн тэрээр 2006 оны зургаадугаар сард 17 настайдаа мэргэжлийн гэрээгээ байгуулж байлаа. Н'Гогийн үеэл ах нь Грекийн Панатинаикос багийн хамгаалагч Жан-Ален Бумсонг ажээ.
Хөлбөмбөгийн замнал
2008 оны долоодугаар сарын 24-нд Ливерпүүл багийн тухайн үеийн дасгалжуулагч Рафаэль Бенитезийн хэлсэнээр Н'Гогийг бага үнэ төлж дөрвөн жилийн гэрээг байгуулж эгнээндээ элсүүлж байлаа. Тэр Ливерпүүлд 1.5 сая фунт стерлингээр ирсэн ирсэн юм.
Н'Гог тус баг дахь анхны гараагаа 2008 оны долоодугаар сарын 30-нд Испанийн Вильярреал багийн эсрэг нөхөрсөг тоглолонд хийсэн бол анхны гоолоо Шотландын Рейнжерс багийн эсрэг мөн нөхөрсөг тоглолтонд оруулсан юм. Премьер лигийн анхны тоглолтоо Астон Вилла багийн эсрэг Фернандо Торресоор сэлгэгдэн хийжээ. УЕФА Аваргуудын Лигийн анхны гараа болон анхны гоолоо Голландын ПСВ багийн эсрэг хийж байлаа. Н'Гог Премьер лигийн анхны гоолоо 2009 оны хоёрдугаар сарын 7-нд Портсмут багийн хаалганд оруулж тус тоглолтонд баг нь 2-0 харьцаагаар ялалт байгуулсан түүхтэй.
2011 оны наймдугаар сарын 31-нд Н'Гог Болтон Уондерерс баг руу шилжжээ. Болтон дахь анхны гараагаа Кевин Дэвисийн оронд сэлгээгээр Манчестер Юнайтед багт есдүгээр сарын 10-нд 5-0 харьцаагаар ялагдсан тоглолтонд хийсэн бол анхны гоолоо тав хоногийн дараа буюу 3-1 харьцаагаар Уиган Атлетик багийг хожсон тоглолтонд оруулж байв.
Холбоос
Ангилал:1989 онд төрсөн Ангилал:Францын хөлбөмбөгчин Ангилал:Хөлбөмбөгийн довтлогч Ангилал:Пари Сен-Жермен багийн тоглогч Ангилал:Ливерпүүл багийн тоглогч Ангилал:Болтон Уондерерс багийн тоглогч Ангилал:Францын хөлбөмбөгийн лигийн тоглогч Ангилал:Премьер лигийн тоглогч Ангилал:Францчууд
Баясгалан (кино)
Агуулга
Ажлыг хар цагаан гэж ялгаварлан, эзэмшсэн мэргэжил, олсон дадлагыг зөвхөн үнэмлэх бичгээр үнэлэн цэгнэх, нөхөрлөл үерхэлийг хайр дурлалтай холбон хутгадаг явцуу үзэлтэй зарим хүмүүсийн үйл амьдралаас тусган харуулжээ. Баясгалангийн хүүхэд нас хурдан морьны нуруун дээр өнгөрч, багын найз Дарьсүрэн хотод сургуульд суралцан багш болж нутагтаа ирнэ. Дарьсүрэн сурагчидтайгаа хөдөө явж байхад нь хотоос ирсэн зураач дайралдан зургийг нь зурна. Зураач багш хоёрын бие биеэ хүндэтгэсэн байдлыг буруугаар ойлгож адуучин гэдэг чинь мэргэжил биш юм гэдэг санааг өвөрлөн сэтгэл шулуудаж хот явсан Баясгаланд ажил олдохгүй нилээд бэрхшээлтэй тулгарна. Ийн явж байтал нөгөө Дарьсүрэнтэй харддаг зураач, эхнэр хүүхэдтэйгээ тааралдан Баясгаланг танилцуулахад гэмгүй хүнтэй хий хардаж ажил төрлөө орхин дэмий цаг үрэгдүүлсэнээ ойлгон нутагтаа буцаж байгаа тухай өгүүлнэ. .
Вивианигийн теорем
thumb|right|150px|ℓ + m + n нийлбэр нь гурвалжны өндөртэй тэнцүү.
Вивианигийн теорем нь Винченцо Вивианигийн нэрээр нэрлэгдсэн теорем бөгөөд "Адил талт гурвалжны доторх дурын цэгээс талууд хүртэлх зайнуудын нийлбэр нь уг гурвалжны өндөртэй тэнцүү" гэж томъёологдоно.
Мустафа Хаджи
Мустафа Хаджи (مصطفى حاجي) (b 1971 оны 11 сарын 16-нд Ифранед төрсөн) нь Мароккогийн хөлбөмбөгчин юм.
Бага нас
Мус хэмээн дуудагддаг Хаджигийн гэр бүлийнхэн түүнийг бага байхад Франц руу цагаачлан, эхлээд Сент-Этьенн, дараа нь Монсю, сүүд нь Крюцвалдад суурьшжээ.
Клубийн замнал
Хаджи Крюцвалдад байхдаа хөлбөмбөгөөр хичээллэж эхэлсэн. Анхны гэрээгээ Нанси багтай байгуулж, эхний жилээ өсвөрийн багт нь тоглож байгаад 2 дахь жилээсээ тус клубын үндсэн багт тоглох болов.
Нансигаас шилжсэний дараа Спортинг Лисбон, Депортиво багуудад тоглож байсан. 1998 оны хөлбөмбөгийн дэлхийн аварга шалгаруулах тэмцээнд оролцож, Норвегийн багт оруулсан гайхамшигтай гоолын дараа ихэд алдаршиж, мөн ондоо Африкийн оны шилдэг хөлбөмбөгчнөөр шалгарчээ. Жилийн дараа тэрээр Ковентри Ситид тоглохоор болж, Британи даяар алдаршсан.
Хаджи нь хагас хамгаалагчиийн байрлалд тоглодог байсан боловч гоол оруулах чадвар өндөртэй, алхамт, гүйлтийн ур чадвар сайтай тамирчин байв. Ковентри 2001 онд зиндаа буурахад тэрээр өмнөх улиралд хаалганд нь 3 гоол оруулсан, нэг хотын өрсөлдөгч баг болох Астон Вилла руу шилжив. Гэвч тэнд хааяа л талбайд гарч, Саутхэмптон, Эвертонтой хийсэн лигийн тойргийн тоглолт , Вартекстай хийсэн УЕФА цомын тэмцээнд гоол хийсний дараа Испанийн Эспаньол багт үнэгүй шилжсэн. Тэндээ 2004 оны 6 сар хүртэл тогложээ.
Түүний дараа Арабын Нэгдсэн Эмират Улсын Ал Айн багт 1 жил тоглоод Европт эргэн ирж, Германы Саарбрюкен багтай 2005 онд 2 жилийн гэрээ байгуулсан. Гэрээний хугацаагаа дуусгаад 2007 оны 7 сард Люксембургийн нэгдүгээр дивизион болох БГЛ Лигийн Фола Эш багт тоглож байгаад 2010 оны 7 сард зодог тайлжээ.
Шигшээ баг
1990-ээд оны дундуур Мустафад Францын өсвөрийн шигшээ багаас санал ирж байсан боловч тэр Мароккогийн нэрийн өмнөөс тоглохоор шийджээ.
1994 оны хөлбөмбөгийн дэлхийн аварга шалгаруулах тэмцээнд Хаджи Мароккогийн хэсгийн 3 тоглолтод гурвууланд нь оролцохдоо 2 удаад нь сэлгээгээр талбайд гарсан. Нидерландын багтай хийсэн, хэсгийн сүүлийн тоглолтод Хаджи сэлгээгээр орж ирээд бөмбөгөнд эхний хүрэлтээрээ Хассан Надерыг гоолын дамжуулалтаар хангасан. Гэсэн хэдий ч Мароккогийн баг 3 тоглолтдоо бүгдэд нь ялагдан хасагджээ. 4 жилийн дараа ДАШТ-д Норвегийн багтай 2:2-оор тэнцэхэд Хаджи гоол хийсэн.
Бусад
Хаджи 2010 оны ДАШТийн үеэр ФИФА-гаас Африкийг төлөөлөх элчин сайдаар томилогдон ажиллажээ. Түүнчлэн Мароккогийн ядуурлыг бууруулах чиглэлээр хөрөнгө оруулах талаар ажиллаж байгаа юм.
Мустафа Хаджи нь мөн Рацизмд улаан хуудас үзүүлье хэмээх буяны ажиллагаанд оролцдог.
Эшлэл
Ангилал:Мароккогийн хөлбөмбөгчин Ангилал:Африкийн оны шилдэг хөлбөмбөгчин Ангилал:Мароккочууд